stanford-oval/wikipedia huggingface dataset:
สมาชิกสภาผู้แทนราษฎรจังหวัดสุโขทัย
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
1: นางอนงค์วรรณ เทพสุทิน
| 2 | นายประศาสตร์ ทองปากน้ำ   (  / เลือกตั้งใหม่) | นายประศาสตร์ ทองปากน้ำ |
3: นายสมเจตน์ ลิมปะพันธุ์
| 4 | นายประทวน เขียวฤทธิ์   (  / เลือกตั้งใหม่) | นายประทวน เขียวฤทธิ์ |
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| --- | --- |
เขต: ชุดที่ 23 พ.ศ. 2550
1: นายสัมพันธ์ ตั้งเบญจผล
1: นายวิรัตน์ วิริยะพงษ์
2: นายสมเจตน์ ลิมปะพันธุ์
2: นายอารยะ ชุมดวง
รายนามสมาชิกสภาผู้แทนราษฎรแบบแบ่งเขต > ชุดที่ 24–26; พ.ศ. 2554–2566

บทความหลัก: จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554, จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, และ จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| 0 | 1 | 2 | 3 |
| --- | --- | --- | --- |
| เขต | ชุดที่ 24 พ.ศ. 2554 | ชุดที่ 25 พ.ศ. 2562 | ชุดที่ 26 พ.ศ. 2566 |
| 1 | นายวิรัตน์ วิริยะพงษ์   (ลาออก/ไม่มีเลือกตั้งใหม่) | นางพรรณสิริ กุลนาถศิริ | นางพรรณสิริ กุลนาถศิริ |
| 2 | นายสัมพันธ์ ตั้งเบญจผล   (ลาออก/ไม่มีเลือกตั้งใหม่) | นายชูศักดิ์ คีรีมาศทอง  (ลาออกจากพรรค / ไม่มีเลือกตั้งซ่อม) | นายชูศักดิ์ คีรีมาศทอง |
| 3 | นายจักรวาล ชัยวิรัตน์นุกูล  (  / เลือกตั้งใหม่) | นายสมเจตน์ ลิมปะพันธุ์ | นางสาวประภาพร ทองปากน้ำ |
| 4 | นายมนู พุกประเสริฐ | ยุบเขต 4 | นายจักรวาล ชัยวิรัตน์นุกูล |
รูปภาพ

ร้อยตรี ประพาส ลิมปะพันธุ์
นายสมศักดิ์ เทพสุทิน
นายวิรัตน์ วิริยะพงษ์
นายสัมพันธ์ ตั้งเบญจผล
แหล่งข้อมูลอื่น

คณะกรรมการการเลือกตั้งจังหวัดสุโขทัย เก็บถาวร 2013-09-08 ที่ เวย์แบ็กแมชชีน
| ด ค กจังหวัดสุโขทัยในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  2513 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
ยงยุทธ เทพจำนงค์

| พลตำรวจเอกยงยุทธ เทพจำนงค์ม> ป.ช., ม.ว.ม. |
| --- | --- |

หัวหน้าพรรคประชานิยม
ดำรงตำแหน่ง 7 พฤศจิกายน พ.ศ. 2561 – 14 กรกฎาคม พ.ศ. 2563
 
ข้อมูลส่วนบุคคล
เกิด: 18 สิงหาคม พ.ศ. 2484 (83 ปี)
พรรคการเมือง: ประชานิยม (2561–2563) พลังประชารัฐ (2563–2565, 2565–ปัจจุบัน) เศรษฐกิจไทย (2565)

พลตำรวจเอก ยงยุทธ เทพจำนงค์ (เกิด 18 สิงหาคม พ.ศ. 2484) อดีตหัวหน้าพรรคประชานิยม อดีตสมาชิกสภาผู้แทนราษฎร แบบบัญชีรายชื่อ และอดีตผู้ช่วยผู้บัญชาการตำรวจแห่งชาติ
ประวัติ

ยงยุทธ เทพจำนงค์ เกิดเมื่อวันที่ 18 สิงหาคม พ.ศ. 2484 จบการศึกษาจากโรงเรียนนายร้อยตำรวจ (รัฐประศาสนศาสตรบัณฑิต) รุ่นที่ 16 พล.ต.อ.ยงยุทธ เป็นนายตำรวจที่มีความสนิทสนมกับ เสนาะ เทียนทอง พลตำรวจเอกยงยุทธมีบุตรชายคือ พลตำรวจโทยิ่งยศ เทพจำนงค์ ผู้บัญชาการตำรวจภูธรภาค 2
การทำงาน

ยงยุทธ เทพจำนงค์ จบการศึกษาจากโรงเรียนนายร้อยตำรวจและเข้ารับราชการในสังกัดกรมตำรวจได้รับพระราชทานยศ ร้อยตำรวจตรี เมื่อวันที่ 1 ตุลาคม 2506 รุ่นเดียวกับพลตำรวจโทสมเกียรติ พ่วงทรัพย์ อดีตผู้บัญชาการตำรวจสันติบาลและมือปราบตี๋ใหญ่ จนกระทั่งได้รับแต่งตั้งให้ดำรงตำแหน่งสูงสุดก่อนเกษียณอายุราชการ เป็นผู้ช่วยผู้บัญชาการตำรวจแห่งชาติ ต่อมาในปี 2561 ได้จดทะเบียนจัดตั้งพรรคการเมืองขึ้น โดยใช้ชื่อว่า "พรรคประชานิยม" โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ซึ่งในระยะแรกถูกมองว่าเป็นพรรคการเมืองที่เป็นนอมินีของพรรคเพื่อไทย และ พล.ต.อ.ยงยุทธ รับตำแหน่งหัวหน้าพรรคคนแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พล.ต.อ.ยงยุทธ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 รวมทั้งได้รับการเสนอในบัญชีรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562 และได้รับเลือกตั้งเป็น ส.ส.สมัยแรก ต่อมาในปี 2563 เขาจึงประกาศยุบพรรคประชานิยมและย้ายไปสังกัดพรรคพลังประชารัฐ  ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส พรหมเผ่า แต่ในที่สุดก็ย้ายกลับมาสังกัดพรรคพลังประชารัฐตามเดิม
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2520 –  เหรียญจักรมาลา (ร.จ.ม.)
ชนินทร์ รุ่งแสง

| ชนินทร์ รุ่งแสงม> ว.ม., ป.ช. |
| --- | --- |
ชนินทร์ ใน พ.ศ. 2554

สมาชิกสภาผู้แทนราษฎรกรุงเทพมหานคร
ดำรงตำแหน่ง 23 ธันวาคม พ.ศ. 2550 – 8 ธันวาคม พ.ศ. 2556 (5 ปี 351 วัน)
รองประธานสภากรุงเทพมหานคร
ดำรงตำแหน่ง 24 มิถุนายน พ.ศ. 2545 – 15 มิถุนายน พ.ศ. 2549 (3 ปี 356 วัน)
ประธาน: สามารถ มะลูลีม   ธนา ชีรวินิจ
 
ข้อมูลส่วนบุคคล
เกิด: 19 กันยายน พ.ศ. 2509 (58 ปี) เขตบางกอกน้อย กรุงเทพมหานคร
พรรคการเมือง: ประชากรไทย (2537–2545)  ประชาธิปัตย์ (2545–ปัจจุบัน)
คู่สมรส: ภคนันท์ รุ่งแสง
ชื่อเล่น: แบง

ชนินทร์ รุ่งแสง (เกิด 19 กันยายน พ.ศ. 2509) รองเลขาธิการพรรคประชาธิปัตย์ อดีตสมาชิกสภาผู้แทนราษฎรกรุงเทพมหานคร อดีตรองประธานสภากรุงเทพมหานคร 2 สมัย
ประวัติ

ชนินทร์ รุ่งแสง เกิดวันที่ 19 กันยายน พ.ศ. 2509 ที่ เขตบางกอกน้อย กรุงเทพมหานคร เป็นบุตรของนายชวลิต รุ่งแสง อดีตสมาชิกวุฒิสภา และนางสุวิมล รุ่งแสง และเป็นหลานของนายชนะ รุ่งแสง อดีตรองหัวหน้าพรรคประชาธิปัตย์ จบการศึกษาจากโรงเรียนสวนกุหลาบวิทยาลัย รุ่น 102 สำเร็จการศึกษาระดับปริญญาตรี ด้านบริหารธุรกิจ จาก มหาวิทยาลัยกรุงเทพ และ ปริญญาโท รัฐศาสตรมหาบัณฑิต จาก มหาวิทยาลัยเกษตรศาสตร์
นายชนินทร์ รุ่งแสง สมรสกับ นางภคนันท์ รุ่งแสง (สกุลเดิม "เสนาขันธ์" เป็นบุตรสาวของ พลตำรวจตรี อนันต์ เสนาขันธ์ กับ ผู้ช่วยศาสตราจารย์ สุนันท์ เสนาขันธ์)
การทำงาน

นายชนินทร์ เริ่มเข้าสู่เวทีการเมืองท้องถิ่น ในสังกัด พรรคประชากรไทย โดยได้รับการสนับสนุนจาก นายชวลิต รุ่งแสง อดีตวุฒิสมาชิกผู้เป็นบิดา ที่เป็นนักการเมืองสังกัดพรรคประชากรไทย นายชนินทร์ได้รับเลือกตั้งเป็นสมาชิกสภากรุงเทพมหานคร (ส.ก.) เขตบางกอกน้อย เมื่อปี พ.ศ. 2537 ขณะมีอายุ 27 ปี
ต่อมานายชนินทร์ ลงสมัครรับเลือกตั้ง ส.ก. ในพื้นที่เดิม ได้เป็น ส.ก. สังกัดพรรคประชากรไทย ติดต่อกัน 3 สมัย เคยเป็นประธานกรรมการเศรษฐกิจการคลัง สภา กทม. ต่อมาได้ดำรงตำแหน่ง รองประธานสภา กทม. 2 วาระ คือปี พ.ศ. 2545-2547 และ 2547-2549 และได้รับความไว้วางใจจาก นายสมัคร สุนทรเวช อดีตหัวหน้าพรรคประชากรไทย ขณะดำรงตำแหน่งรองนายกรัฐมนตรี ให้เป็นที่ปรึกษารองนายกรัฐมนตรี
นายชนินทร์ ทำงานในสภา กทม. นานถึง 12 ปี แม้จะอยู่พรรคประชากรไทย แต่ได้ร่วมทำงานกับ ส.ก. สังกัดพรรคประชาธิปัตย์ ในการทำงานตั้งแต่ปี พ.ศ. 2545 ต่อมาเมื่อพรรคประชากรไทยลดบทบาททางการเมืองลง จึงได้รับการชักชวนให้เข้าร่วมงานกับพรรคประชาธิปัตย์ และได้ร่วมงานกับ นายอภิรักษ์ โกษะโยธิน ผู้ว่าราชการกรุงเทพมหานคร ในตำแหน่ง โฆษกกรุงเทพมหานคร และ ที่ปรึกษาผู้ทรงคุณวุฒิของผู้ว่าราชการกรุงเทพมหานคร
ในการเลือกตั้ง 23 ธันวาคม พ.ศ. 2550 นายชนินทร์ รุ่งแสง เข้าสู่การเมืองระดับประเทศ โดยลงสมัครรับเลือกตั้งเป็นสมาชิกสภาผู้แทนราษฎร กรุงเทพมหานคร เขต 12 (บางกอกน้อย, บางพลัด, ตลิ่งชัน, ทวีวัฒนา) ร่วมทีมกับ นายองอาจ คล้ามไพบูลย์ และ ผศ.ดร.รัชดา ธนาดิเรก สามารถชนะเลือกตั้งยกทีม ต่อมาในการเลือกตั้ง พ.ศ. 2554 จึงได้รับเลือกตั้งเป็น ส.ส.อีกหนึ่งสมัย
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 54 แต่ไม่ได้รับเลือกตั้ง
การทำงาน > ธุรกิจ

นายชนินทร์ และภรรยา มีกิจการร้านหนังสือของครอบครัว คือ "ร้านบุ๊กมาร์ค" (Bookmark) เป็นร้านหนังสือขนาดใหญ่ 2 ชั้น ตั้งอยู่ที่อาคาร The ThirdPlace Bangkok กลางซอยทองหล่อ ร้านหนังสือนี้บังเอิญชื่อพ้องกับ นายอภิสิทธิ์ เวชชาชีวะ หัวหน้าพรรคประชาธิปัตย์ ที่มีชื่อเล่นว่า "มาร์ค" และนายชนินทร์ รุ่งแสง ยังมีตำแหน่งเป็น กรรมการอิสระ และประธานกรรมการตรวจสอบ บริษัท เมเจอร์ ดีเวลลอปเม้นท์ จำกัด (มหาชน)
รางวัลเกียรติยศ

ศิษย์เก่าดีเด่น มหาวิทยาลัยกรุงเทพ ปี พ.ศ. 2538
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
เซ็นทรัลเวิลด์

| --- | --- |


th
ที่ตั้ง: 4, 4/1-4/2, 4/4 ถนนราชดำริ; 999/9, 999/99 ถนนพระรามที่ 1 แขวงปทุมวัน เขตปทุมวัน กรุงเทพมหานคร
พิกัด: 13°44′48″N 100°32′21″E﻿ / ﻿13.746534°N 100.539220°E﻿ / 13.746534; 100.539220
เปิดให้บริการ: 3 ธันวาคม พ.ศ. 2532 (เวิลด์เทรดเซ็นเตอร์)  23 ธันวาคม พ.ศ. 2545 (เซ็นทรัล เวิลด์ พลาซา)  8 พฤศจิกายน พ.ศ. 2550 (เซ็นทรัลเวิลด์)
ชื่อเดิม: ศูนย์การค้าเวิลด์เทรดเซ็นเตอร์ (พ.ศ. 2532 - พ.ศ. 2545)  ศูนย์การค้าเซ็นทรัลเวิลด์ พลาซา (พ.ศ. 2545 - พ.ศ. 2550)
ผู้พัฒนา: บริษัท เซ็นทรัลพัฒนา จำกัด (มหาชน)
ผู้บริหารงาน: บริษัท เซ็นทรัลเวิลด์ จำกัด
เจ้าของ: กองทุนรวมธุรกิจไทย 4 (TBF4) บริษัท โรงแรมเซ็นทรัลเวิลด์ จำกัด กองทุนรวมสิทธิการเช่าอสังหาริมทรัพย์ ซีพีเอ็น คอมเมอร์เชียล โกรท
พื้นที่ชั้นขายปลีก: 850,000 ตารางเมตร
ที่จอดรถ: 7,000 คัน
ขนส่งมวลชน:  สถานีสยาม, สถานีชิดลม  สถานีสยาม  ท่าประตูน้ำ
เว็บไซต์: www.centralworld.co.th
เซ็นทรัลเวิลด์ (อังกฤษ: CentralWorld, เขียนในรูปแบบ: centralwOrld) เป็นโครงการพัฒนาพื้นที่เชิงพาณิชยกรรมแบบผสมใจกลางกรุงเทพมหานคร บนที่ดินขนาดใหญ่ของสำนักงานทรัพย์สินพระมหากษัตริย์ บริเวณหัวมุมฝั่งตะวันตกเฉียงเหนือของย่านการค้าราชประสงค์ จุดตัดระหว่างถนนพระรามที่ 1 และถนนราชดำริ ในพื้นที่แขวงปทุมวัน เขตปทุมวัน ซึ่งเดิมเคยเป็นที่ตั้งของวังเพ็ชรบูรณ์ โครงการประกอบด้วยศูนย์การค้า, โรงแรม (โรงแรมเซ็นทารา แกรนด์ และบางกอก คอนเวนชัน เซ็นเตอร์) และอาคารสำนักงาน (เซ็นทรัลเวิลด์ ออฟฟิสเศส) โดยเป็นศูนย์การค้าที่มีพื้นที่รวมใหญ่ที่สุดในประเทศไทย มีพื้นที่ขายมากเป็นอันดับที่ 4 ของไทย และมีพื้นที่ชั้น 1 มากเป็นอันดับที่ 4 ของโลก
เดิมบริษัท วังเพชรบูรณ์ จำกัด ทำสัญญาเช่าพื้นที่จากสำนักงานทรัพย์สินพระมหากษัตริย์ก่อนเมื่อปี พ.ศ. 2525 และเปิดดำเนินการศูนย์การค้า เวิลด์เทรดเซ็นเตอร์ เมื่อปี พ.ศ. 2532 ก่อนจะถูกยกเลิกสัญญาในปี พ.ศ. 2545 จากนั้นกลุ่มเซ็นทรัลชนะการประมูลและทำสัญญาเช่าพื้นที่เพื่อพัฒนาโครงการต่อ โดยเปลี่ยนชื่อเป็น เซ็นทรัลเวิลด์ พลาซา ก่อนเปลี่ยนชื่ออีกครั้งเป็น เซ็นทรัลเวิลด์ ในปี พ.ศ. 2550 โดยเดิมนั้นกลุ่มเซ็นทรัลจะหมดสัญญาเช่าพื้นที่ในปี พ.ศ. 2575 ก่อนที่ต่อมาจะมีการต่อสัญญาไปจนถึง พ.ศ. 2583
ประวัติ

พื้นที่ของศูนย์การค้าเป็นที่ตั้งเดิมของพระราชวังปทุมวัน และต่อมาเป็นวังเพ็ชรบูรณ์ วังที่ประทับของสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย โดยเมื่อปี พ.ศ. 2466 เจ้าของวังสิ้นพระชนม์ และ 9 ปีถัดมาเกิดการเปลี่ยนแปลงการปกครอง ทำให้วังหลายแห่งถูกคณะราษฎรเข้ายึดครองและตกเป็นสมบัติของรัฐ รวมถึงวังเพ็ชรบูรณ์ด้วย แต่อยู่ในกรรมสิทธิ์ของสำนักงานทรัพย์สินพระมหากษัตริย์มาโดยตลอด
ประวัติ > ไทยไดมารูและเซ็นทรัลราชประสงค์

ต่อมาเมื่อปี พ.ศ. 2507 มีการเช่าพื้นที่วังเพ็ชรบูรณ์ก่อตั้งศูนย์การค้าขึ้น 2 แห่ง คือไทยไดมารู ของนักธุรกิจชาวญี่ปุ่น ที่มีการติดตั้งบันไดเลื่อนและเครื่องปรับอากาศเป็นแห่งแรกของประเทศไทย และ เซ็นทรัลราชประสงค์ ซึ่งเป็นห้างสรรพสินค้า 1 ชั้น ที่กลุ่มเซ็นทรัลเป็นเจ้าของโดยตรงผ่านบริษัท สรรพสินค้าเซ็นทรัล จำกัด ก่อนที่ไทยไดมารูจะย้ายไปตั้งอยู่ฝั่งตรงข้ามในปี พ.ศ. 2515 ซึ่งปัจจุบันเป็นที่ตั้งของบิ๊กซีราชดำริ อย่างไรก็ตาม เซ็นทรัลราชประสงค์ปิดตัวลงอย่างรวดเร็วเนื่องจากไม่ประสบความสำเร็จเท่าที่ควร
ประวัติ > เวิลด์เทรดเซ็นเตอร์

ต่อมาในปี พ.ศ. 2525 บริษัท วังเพชรบูรณ์ จำกัด ของอุเทน เตชะไพบูลย์ ได้ทำสัญญาเช่าที่ดินผืนดังกล่าวเพื่อก่อสร้างศูนย์การค้าและห้างสรรพสินค้าขนาดใหญ่ในชื่อ เวิลด์เทรดเซ็นเตอร์ (อังกฤษ: World Trade Center) ซึ่งเป็นชื่อเดียวกับกลุ่มอาคารในนครนิวยอร์กของสหรัฐอเมริกา แต่ บจก.วังเพชรบูรณ์ ประสบความล่าช้าในการก่อสร้างเวิลด์เทรดเซ็นเตอร์อยู่หลายครั้ง จนกระทั่งต้องเลื่อนไปเปิดดำเนินการเมื่อปี พ.ศ. 2532 โดยประกอบด้วยตัวอาเขตและห้างสรรพสินค้าเซน ก่อนจะเปิดห้างสรรพสินค้าอิเซตันเพิ่มในปี พ.ศ. 2535 และเริ่มดำเนินการก่อสร้างส่วนต่อขยายเพิ่มเติมเพื่อให้โครงการแล้วเสร็จตามสัญญาที่ทำไว้ร่วมกับสำนักงานทรัพย์สินพระมหากษัตริย์ แต่ในปลายปี พ.ศ. 2545 บจก.วังเพชรบูรณ์ ประสบปัญหาทางการเงินและไม่สามารถดำเนินการก่อสร้างโรงแรมและอาคารสำนักงานให้แล้วเสร็จตามกำหนด สำนักงานทรัพย์สินพระมหากษัตริย์จึงยกเลิกสัญญาเช่าในที่สุด
ประวัติ > เซ็นทรัลเวิลด์ พลาซา

หลังจากยกเลิกสัญญาเช่ากับ บจก.วังเพชรบูรณ์แล้ว สำนักงานทรัพย์สินพระมหากษัตริย์ได้นำพื้นที่ศูนย์การค้าเวิลด์เทรดเซ็นเตอร์มาเปิดประมูลสิทธิ์ในการบริหารศูนย์การค้า รวมทั้งพัฒนาพื้นที่และต่อเติมอาคารให้แล้วเสร็จตามข้อตกลงในคู่สัญญาเดิม และปรับโครงสร้างจากเดิมด้วยวิธีการเปลี่ยนถ่ายสัญญาไปให้แก่บริษัทที่ชนะการประมูล โดยผู้ที่เข้าร่วมการประมูลในครั้งนี้เป็นบริษัทประกอบธุรกิจค้าปลีกรายใหญ่ของไทย 2 แห่ง คือ กลุ่มเซ็นทรัล และ กลุ่มเดอะมอลล์ และเป็นกลุ่มเซ็นทรัลที่ชนะการประมูลดังกล่าว ส่วนกลุ่มเดอะมอลล์ได้หันไปร่วมมือกับสยามพิวรรธน์ เพื่อพัฒนาศูนย์การค้าสยามพารากอน บริเวณย่านสยามตอนเหนือฟากตะวันออก บนพื้นที่เดิมของโรงแรมสยามอินเตอร์คอนติเนนตัลที่อยู่ใกล้เคียง
หลังจากชนะการประมูล บริษัท เซ็นทรัลพัฒนา จำกัด (มหาชน) (CPN) จึงได้เข้าไปเริ่มพัฒนาศูนย์การค้าเวิลด์เทรดเซ็นเตอร์ต่อ โดยในระยะแรกเป็นการปรับปรุงและต่อเติมอาคารสำนักงานในสมัยเวิลด์เทรดเซ็นเตอร์ที่ยังไม่แล้วเสร็จให้เสร็จสมบูรณ์ ซึ่งปัจจุบันคือ เซ็นทรัลเวิลด์ ออฟฟิสเศส จากนั้นจึงเริ่มปรับปรุงศูนย์การค้า โดยเปลี่ยนชื่อจากเดิมคือเวิลด์เทรดเซ็นเตอร์ เป็น เซ็นทรัลเวิลด์ พลาซา (อังกฤษ: Central World Plaza) และสร้างทางเดินเชื่อม "เซ็นทรัลเวิลด์สกายวอล์ก" ซึ่งเป็นทางเชื่อมลอยฟ้าจากสถานีสยาม ซึ่งเป็นจุดตัดของรถไฟฟ้าบีทีเอสสายหลักทั้ง 2 สาย คือสายสุขุมวิทและสายสีลม ร่วมกับกรุงเทพมหานคร เพื่อรองรับลูกค้าจากย่านสยามที่อยู่ใกล้เคียง และคาดว่าจะมาใช้บริการเพิ่มขึ้นในอนาคต และยังร่วมทุนกับกลุ่มผู้ประกอบการบริเวณย่านการค้าราชประสงค์ เพื่อสร้างทางเดินเชื่อม "ราชประสงค์สกายวอล์ก" จากสถานีชิดลมของสายสุขุมวิท มาจนถึงโครงสร้างเดิมที่ได้ก่อสร้างไว้บริเวณด้านหน้าศูนย์การค้าเกษรพลาซา ซึ่งแล้วเสร็จในปี พ.ศ. 2548
ประวัติ > เซ็นทรัลเวิลด์

ต่อมาในปี พ.ศ. 2549 บริษัทได้มีการปรับปรุงภูมิทัศน์บริเวณโดยรอบทั้งหมด ต่อเติมโครงสร้างที่เหลือจากชั้นบนให้เป็นพื้นที่สำหรับลานกิจกรรม ก่อสร้างอาคารเซนเวิลด์ รวมทั้งภัตตาคารและส่วนโรงแรมซึ่งต่อเติมไปจากช่วงอิเซตัน โดยโรงแรมในปัจจุบันคือ โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ และครั้งนี้ได้มีเปลี่ยนชื่อศูนย์การค้าอีกครั้ง โดยตัดคำว่า "พลาซ่า" ออกเพื่อให้ชื่อสั้นลง เหลือเพียงชื่อ เซ็นทรัลเวิลด์ (อังกฤษ: CentralWorld) โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดศูนย์การค้าด้วยพระองค์เองเมื่อวันที่ 8 พฤศจิกายน พ.ศ. 2550
การจัดสรรพื้นที่

ศูนย์การค้าเซ็นทรัลเวิลด์ ประกอบด้วยอาคารทั้งหมด 7 หลัง และแบ่งพื้นที่ออกเป็นทั้งหมด 10 โซน โดยมีพื้นที่สำคัญดังต่อไปนี้
การจัดสรรพื้นที่ > ห้างสรรพสินค้า

เซ็นทรัลเวิลด์ เป็นที่ตั้งของห้างสรรพสินค้าเซ็นทรัล สาขาเซ็นทรัลเวิลด์ ซึ่งอยู่บริเวณโซน A ของอาคาร เป็นสาขาที่มีขนาดใหญ่ที่สุดในประเทศไทยรวม 50,000 ตารางเมตร เดิมคือห้างสรรพสินค้าเซน ซึ่งเป็นหนึ่งในสาขาของห้างสรรพสินค้าเซ็นทรัลมาตลอด แต่มีคอนเซปต์เป้นห้างสรรพสินค้าสำหรับวัยรุ่น โดยตั้งแต่ พ.ศ. 2562 ห้างสรรพสินค้าแห่งนี้ถูกเปลี่ยนเป็นห้างสรรพสินค้าเซ็นทรัลสาขาหลักแทนสาขาชิดลมที่จะเปลี่ยนเป็นห้างสรรพสินค้าหรูหราแห่งแรกในประเทศไทยและเอเชียตะวันออกเฉียงใต้ โดยห้างสรรพสินค้าแห่งนี้เป็นที่ตั้งของร้านมูจิ หนึ่งในสาขาเรือธงของประเทศไทย คาเฟ่ % อะราบิกา สาขาที่สองในกรุงเทพมหานคร จุดบริการของไทยทิคเก็ตเมเจอร์ และจุดบริการสำหรับลูกค้าบัตรเครดิตเซ็นทรัล เดอะวัน นอกจากนี้ยังมีอาคาร "เซ็นทรัล ทาวเวอร์ แอท เซ็นทรัลเวิลด์" (อาคารเซน เวิลด์ เดิม) ที่สร้างต่อเติมจากอาคารห้างสรรพสินค้าเซ็นทรัล รวมพื้นที่ทั้งหมด 20 ชั้น
ก่อนหน้านี้ เซ็นทรัลเวิลด์ยังเป็นที่ตั้งของห้างสรรพสินค้าอิเซตัน ห้างสรรพสินค้าจากประเทศญี่ปุ่นสาขาแรกและสาขาเดียวในประเทศไทย ซึ่งเปิดทำการเมื่อวันที่ 8 เมษายน พ.ศ. 2535 จนถึงวันที่ 31 สิงหาคม พ.ศ. 2563
การจัดสรรพื้นที่ > ซูเปอร์มาร์เก็ตและร้านอาหาร

เซ็นทรัลเวิลด์ เป็นที่ตั้งของ ท็อปส์ ฟู้ด ฮอลล์ ซูเปอร์มาร์เก็ตระดับบนของกลุ่มเซ็นทรัล และเป็นฟู้ดสโตร์ที่มีขนาดใหญ่ที่สุดในเอเชียตะวันออกเฉียงใต้ บริหารงานโดย บจก. เซ็นทรัล ฟู้ด รีเทล ภายในเป็นที่ตั้งของร้านจำหน่ายเครื่องดื่มแอลกอฮอลล์ "ท็อปส์ ไวน์ เซลลาร์" ร้านอาหาร "ท็อปส์ อีทเทอรี่" และร้านกาแฟ "ปีเตอร์ คอฟฟี" โดย Peter Weckström นอกจากนี้ยังมีศูนย์อาหาร "ฟู้ดเวิลด์" และ "ลิฟวิ่ง เฮาส์ โค-ลิฟวิ่งแอนด์อีตติ้ง สเปซ" บริเวณชั้น 7, ศูนย์อาหาร "ฮักไทย" และ "ตลาดจริงใจ" บริเวณชั้น 1 รวมถึงร้านอาหารต่าง ๆ กระจายตัวภายในศูนย์การค้า
การจัดสรรพื้นที่ > ร้านค้าในศูนย์การค้า

เซ็นทรัลเวิลด์ เป็นที่ตั้งของร้านค้าสาขาเรือธง ทั้งที่อยู่ในกลุ่มเซ็นทรัล ได้แก่ ซูเปอร์สปอร์ต, เพาเวอร์บาย และธิงค์สเปซ บีทูเอส ในชื่อ เพาเวอร์บาย x บีทูเอส ธิงค์สเปซ และนอกกลุ่มเซ็นทรัล อาทิ ยูนิโคล่ เอชแอนด์เอ็ม อาดิดาส คิโนะคูนิยะ และนิโตริ เป็นต้น นอกจากนี้ยังมีลานไอซ์สเก็ต "เดอะ ริงก์" สถานออกกำลังกาย "โซน บาย ฟิตเนส เฟิร์ส" ร้านสตาร์บัคส์ รีเซิร์ฟ คอนเซปต์ สโตร์ และแอปเปิลสโตร์ ซึ่งแต่ละร้านมีขนาดพื้นที่ที่ใหญ่ที่สุดในประเทศไทย
การจัดสรรพื้นที่ > โรงภาพยนตร์

เซ็นทรัลเวิลด์ มีโรงภาพยนตร์ประกอบกิจการหนึ่งแห่ง คือ เอสเอฟเวิลด์ ซีเนม่า เป็นโรงภาพยนตร์ที่บริหารงานโดยเอสเอฟ ซีเนม่า และเป็นสาขาเรือธงของบริษัท ภายในประกอบด้วยโรงภาพยนตร์ย่อย 15 โรง โดยมีโรง "เวิลด์แมกซ์ สกรีนส์" เป็นโรงที่มีขนาดใหญ่ที่สุดของกลุ่มเอสเอฟ ซีเนม่า นอกจากนี้ยังมีโรงภาพยนตร์สี่มิติ "เอ็มเอ็กซ์โฟร์ดี บาย ซีพี" (ทุนร่วมกับเจริญโภคภัณฑ์อาหาร) เป็นแห่งแรกของประเทศไทยและโรง "ซิกม่า ซีเนสเตเดียม บาย ซีทู" (ทุนร่วมกับ ซี ดริ้ง) ที่มีระบบการฉายแบบเลเซอร์ด้วยเครื่องฉาย 4K RGB Pure Laser ของคริสตี้ (Christie) และระบบเสียงดอลบี แอทมอส
ก่อนหน้านี้ยังมีโรงภาพยนตร์เมเจอร์ ซีนีเพล็กซ์ อีกจำนวน 8 โรง ที่เปิดทำการมาตั้งแต่สมัยศูนย์การค้าเวิลด์เทรดเซ็นเตอร์ในปี พ.ศ. 2543  แต่ปิดตัวลงหลังการเปิดตัวของเอสเอฟเวิลด์ ซีเนม่า ได้หนึ่งปี เนื่องจากยอดผู้เข้าชมภาพยนตร์ไม่เป็นไปตามเป้าหมาย
การจัดสรรพื้นที่ > ศูนย์การเรียนรู้

ศูนย์การค้าเซ็นทรัลเวิลด์ยังเป็นที่ตั้งของศูนย์การเรียนรู้ขนาดใหญ่ใจกลางกรุงเทพมหานคร โดยเป็นที่ทำการหลักของ สำนักงานอุทยานการเรียนรู้ หรือไทยแลนด์ โนวเลดจ์ พาร์ค (ทีเคพาร์ค) โดย สำนักงานบริหารและพัฒนาองค์ความรู้ (องค์การมหาชน) หรือ สบร. นอกจากนี้ยังมีพื้นที่ศูนย์การเรียนรู้แบบองค์รวมสองแห่ง ได้แก่ "จีเนียส แพลเน็ต" แหล่งรวมสถาบันกวดวิชา ซึ่งพัฒนาจากพื้นที่ "เอเชียน เซนเซส" เดิม และ "แฟมิลี่ แพลเน็ต" แหล่งรวมศูนย์การเรียนรู้สำหรับเด็กและครอบครัว ซึ่งพัฒนาจากพื้นที่เดิมในโซน F2 และยังมีสถาบันกวดวิชา โรงเรียนสอนภาษา และโรงเรียนการโรงแรมเปิดทำการภายในอาคารสำนักงานทั้งอาคารดิ ออฟฟิสเศส แอท เซ็นทรัลเวิลด์ และอาคารเซ็นทรัล ทาวเวอร์
การจัดสรรพื้นที่ > กรูฟ แอท เซ็นทรัลเวิลด์

กรูฟ เป็นอาคารความสูง 2 ชั้น สร้างบนพื้นที่ติดถนนพระรามที่ 1 ซึ่งเดิมเป็นลานกิจกรรมกลางแจ้งหน้าอาคารสำนักงาน จุดเด่นคือเป็นอาคารที่มีการต่อพื้นที่สองส่วนเข้าด้วยกัน คือพื้นที่แบบปิดและพื้นที่แบบเปิด ซึ่งพื้นที่แบบปิด เป็นที่ตั้งของร้านค้าแนวฮิปชิค ส่วนหนึ่งเป็นร้านจากศูนย์การค้าเซ็นทรัล เอ็มบาสซีที่มาเปิดทำการ และพื้นที่แบบเปิด เป็นที่ตั้งของร้านอาหารแนวฮิปชิค ผับ บาร์ อาคารนี้เป็นอาคารเดียวในศูนย์การค้าเซ็นทรัลเวิลด์ที่เปิดทำการจนถึงเวลา 01.00 น. ของวันถัดไป เป็นอาคารส่วนหน้าสุดที่ติดจากสกายวอล์คไปยังรถไฟฟ้าบีทีเอสสองจุด และยังเป็นต้นแบบของอาคารศูนย์การค้า เซ็นทรัล อีสต์วิลล์ ด้วย
การจัดสรรพื้นที่ > พื้นที่จัดกิจกรรม

เซ็นทรัลเวิลด์มีพื้นที่ลานกิจกรรมหลายส่วน ได้แก่
เซ็นทรัลเวิลด์สแควร์ ลานกลางแจ้งพื้นที่ 8,000 ตารางเมตร ตั้งอยู่หน้าอาคารศูนย์การค้า ฝั่งติดกับถนนราชดำริ โดยตั้งแต่วันที่ 15 กันยายน พ.ศ. 2561 ได้ร่วมมือกับแพลน บี มีเดีย ติดตั้งจอไดโอดเปล่งแสงแบบโต้ตอบเชิงดิจิทัล ชื่อ "เดอะ พาโนรามิกซ์" ขนาด 3,790 ตารางเมตร ซึ่งเป็นจอแอลอีดีที่มีความยาวมากที่สุดในโลก สามารถเชื่อมโยงภาพรูปแบบปฏิสัมพันธ์ตามเวลาจริงไปยังจอแอลอีดีของสถานที่ที่เป็นภูมิสัญลักษณ์อื่น ๆ ทั่วโลก
คราฟต์สตูดิโอ พื้นที่จัดกิจกรรมเชิงการเรียนรู้ ตั้งอยู่ชั้น 5-6 โซน A
เฮาส์ ออฟ อีเวนต์ พื้นที่จัดกิจกรรมของห้างสรรพสินค้าเซ็นทรัล ตั้งอยู่ชั้น 8 อาคารฝั่งห้างสรรพสินค้าเซ็นทรัล
เซ็นทรัลเวิลด์ไลฟ์ (ช่วงปี พ.ศ. 2557–2563 เช่าโดยจีเอ็มเอ็ม แกรมมี่ ในชื่อ "เมืองไทย จีเอ็มเอ็มไลฟ์เฮาส์" (ตามชื่อผู้สนับสนุนคือเมืองไทยประกันชีวิต) และ "จีเอ็มเอ็มไลฟ์เฮาส์" ตามลำดับ) หอประชุมขนาดใหญ่และโรงมหรสพอเนกประสงค์ ประกอบด้วยโถงประชุมสำหรับจัดแสดงคอนเสิร์ต ทำกิจกรรม พื้นที่รวม 4,500 ตารางเมตร ความจุสูงสุด 3,000 ที่นั่ง ตั้งอยู่ชั้น 8 โซน A
เซ็นทรัลเวิลด์พัลส์ พื้นที่จัดกิจกรรมและนิทรรศการ ตั้งอยู่ชั้น 8 โซน I
บางกอก คอนเวนชัน เซ็นเตอร์ ศูนย์ประชุมและโรงมหรสพอเนกประสงค์ บริหารงานโดยเครือโรงแรมเซ็นทารา ประกอบด้วยโถงประชุมหลัก ความจุสูงสุด 7,000 ที่นั่ง ห้องเวิลด์บอลรูม ห้องประชุมเอ็ม 23 และห้องประชุมย่อยโลตัสสวีทอีก 17 ห้อง ตั้งอยู่ชั้น 23M โรงแรมเซ็นทาราแกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ หรือชั้น 10 โซน D
ลานกิจกรรมภายในศูนย์การค้า ประกอบด้วย ลานกิจกรรมชั้น 1 จำนวน 5 จุด (ลาน A1, B1, C1, E1 และ G1), ลานกิจกรรมชั้น 3 จำนวน 2 จุด (ลาน A3 และ E3), ลานกิจกรรมชั้น 6 จำนวน 1 จุด (B6) และลานกิจกรรมชั้น 7 จำนวน 1 จุด (ลาน C7)
การจัดสรรพื้นที่ > เทวรูป

บริเวณลานเซ็นทรัลเวิลด์สแควร์ด้านหน้าอาคารโซน I เป็นที่ตั้งของเทวรูปพระสทาศิวะ ซึ่งย้ายมาจากลานหน้าห้างสรรพสินค้าเซ็นทรัลที่ปัจจุบันคือแอปเปิลสโตร์ และพระพิฆเนศ
การจัดสรรพื้นที่ > โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์

ดูเพิ่ม: โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ เป็นโรงแรมระดับห้าดาว ความสูง 55 ชั้น ประกอบด้วยห้องพัก จำนวน 505 ห้อง ศูนย์ประชุมและแสดงสินค้า ห้องอาหาร พร้อมสิ่งอำนวยความสะดวกต่าง ๆ ตัวอาคารเป็นอาคารทรงกระบอกสองอันมาผสานต่อกัน และมีจุดเด่นคือมีพื้นที่ไขว้ออกมานอกอาคารสลับกันไปตามแต่ละความสูง และชั้นเพดานเปิดโล่งพร้อมติดตั้งสถาปัตยกรรมโค้งสูงนับเป็นยอดสูงสุดของอาคารหลังนี้
การจัดสรรพื้นที่ > อาคารสำนักงาน เซ็นทรัลเวิลด์ ออฟฟิสเศส

ดูเพิ่ม: เซ็นทรัลเวิลด์ ออฟฟิสเศส
เซ็นทรัลเวิลด์ ออฟฟิสเศส เป็นอาคารสำนักงานอัจฉริยะอาคารแรกในประเทศไทย ตัวอาคารมีความสูง 45 ชั้น มีระบบการจัดการการจราจรในแนวตั้งด้วยลิฟท์โดยสารความเร็วสูง และระบบคีย์การ์ดที่ลิฟท์ อาคารดังกล่าวเป็นที่ตั้งสำนักงานใหญ่ของเซ็นทรัลพัฒนา ซึ่งได้ย้ายออกมาจากอาคารสำนักงานที่เซ็นทรัลพลาซา ลาดพร้าวเดิม นอกจากนี้ยังเป็นที่ตั้งสำนักงานใหญ่ของบริษัทในกลุ่มเซ็นทรัลบางส่วน และสำนักงานสาขาประเทศไทยของบริษัทข้ามชาติต่าง ๆ
รางวัล

Best of the Best Awards ประจำปี 2010 จากสมาคมศูนย์การค้าระหว่างประเทศ (International Council of Shopping Centers : ICSC) ถือเป็นรางวัลระดับโลก
Thailand Energy Awards ประจำปี 2011 ประเภทอาคารควบคุมดีเด่น โดยกระทรวงพลังงาน
Asean Energy Award ประจำปี 2011 ประเภท Asean Best Practices for Energy Management in Large Building Category : Winner
สมาคมศูนย์การค้านานาชาติ (ICSC) มอบรางวัลห้างสรรพสินค้าดีเด่นระดับโลก ด้านการออกแบบและพัฒนา เมื่อวันที่ 23 พฤษภาคม พ.ศ. 2553
Building of the Year ประจำปี 2021 (แอปเปิลสโตร์)
เหตุการณ์ทางการเมืองและกรณีอื้อฉาว > เหตุนั่งร้านถล่มเมื่อวันที่ 29 ตุลาคม พ.ศ. 2553

ในระหว่างการซ่อมแซมห้างสรรพสินค้าเซนนั้น ได้เกิดเหตุนั่งร้านที่ใช้ค้ำยันเพดานชั้น 7 ได้เกิดทรุดตัวลงและถล่มลงมา ส่งผลให้คนงานเสียชีวิต 2 คน และ ได้รับบาดเจ็บ 6 คน และยังมีถังแก๊สที่ใช้ในการเชื่อมเหล็กได้ถูกแผ่นปูนตกลงมาใส่ ได้เกิดความเสียหายและมีแก๊สรั่วออกมา จึงทำให้ต้องรีบตัดกระแสไฟฟ้า ก่อนใช้รถดับเพลิงฉีดน้ำเพื่อให้แก๊สเจือจาง สาเหตุนั้นเกิดจากบริเวณระหว่างนั่งร้านชั้น 1 กับชั้น 2 ซึ่งใช้เป็นที่พักของอิฐก่อสร้าง รวมถึงนั่งร้านได้ถูกใช้งานเป็นที่ขนแผ่นพื้นคอนกรีต จึงไม่สามารถแบกรับน้ำหนักเอาไว้ได้ส่งผลให้นั่งร้านพังถล่มลงมาจนทำให้มีผู้เสียชีวิตและได้รับบาดเจ็บดังกล่าว จากเหตุการณ์นี้ส่งผลให้การซ่อมแซมห้างสรรพสินค้าเซนต้องระงับการซ่อมแซมไปเป็นเวลา 2 สัปดาห์ เพื่อตรวจสอบเกี่ยวกับการออกแบบของแบบแปลนนั่งร้าน